**CAIET DE SARCINI**

**1. OBIECTUL SERVICIILOR**

* **Servicii de defrișare a arborilor din spațiile verzi a mun. Chișinău**

Prezentul caiet de sarcini tratează condițiile minime în care trebuie să se desfășoare achiziția serviciului de defrișare a arborilor, de elagarea și curățarea din mun. Chișinău. Serviciile menționate vor face obiectul unui contract de prestări servicii pentru defrișarea vegetației ce va cuprinde următoarele tarife:

|  |  |
| --- | --- |
| **Tipul serviciilor** | **Unitatea de măsură, buc** |
| Efectuarea serviciilor de defrișare a arborilor pentru diametrele 8-200 cm (inclusiv- secționarea, curățarea de crengi, încărcatul și transportarea masei lemnoase rezultată la depozitul Î.M. AGSV)  |  2500 |
| Efectuarea serviciilor de elagare a arborilor pentru diametrele 8-200 cm (inclusiv- secționarea, încărcatul și transportarea masei lemnoase rezultată la depozitul Î.M. AGSV) | 4000 |
| Efectuarea serviciilor de curățare a arborilor pentru diametrele 8-200 cm (inclusiv- secționarea, încărcatul și transportarea masei lemnoase rezultată la depozitul Î.M. AGSV) | 4500 |

Caietul de sarcini reprezintă documentația tehnică în baza căreia se elaborează oferta și constituie ansamblu cerințelor pe baza cărora se elaborează de fiecare ofertant propunerea tehnică și corelat cu aceasta, propunerea financiară.

**2.** **SCOPUL SERVICIILOR.**

Activitatea de defrișare a arborilor se va desfășura pe alimentele stradale, parcuri, scuaruri și zonele verzi din mun. Chișinău ce aparțin Î.M. AGSV.

**3.** **NOMENCLATORUL SERVICIILOR.**

**Principalele servicii ce se vor executa constau în:**

- Efectuarea serviciilor de defrișare;

- Efectuarea serviciilor de elagare;

- Efectuarea serviciilor de curățare.

\* Transportul materialului rezultat în urma serviciilor va fi livrat la locațiile indicate.

Ofertantul este obligat sa introducă pe sectorul exploatat gama de utilaje adecvate tehnologiei de exploatare, aprobata de șeful de sectie pe raza careia.

Deasemeni este obligat sa folosească pe fluxul tehnologic personal care are calificarea corespunzătoare serviciilor ce se execută.

Orice eveniment în situație de force major (accidente, incendii, etc. ) rămâne în exclusivitate în răspunderea ofertantului.

În timpul repaosului de masă cât si repaosului de la sfârșitul zilei de lucru, sculele și utilajele vor fi depozitate în locuri stabilite de conducătorul lucrării împreună cu șeful secției, în afara zonei drumului. Paza utilajelor va fi asigurată de către executantul lucrării.

**3. CONDIȚII DE PARTICIPARE.**

Executantul trebuie sa facă dovada ca personalul sau de execuție este calificat pentru acest tip de servicii .

**4. OBLIGAȚIILE EXECUTANTULUI.**

Executantul va efectua în întregime serviciile și își va asuma întreaga răspundere pentru operațiile executate.

Executantul va efectua serviciile conform actelor permisive.

Executantul va începe prestarea serviciilor numai cu acordul beneficiarului respectând programul de lucru stabilit de comun acord cu beneficiarul.

Executantul va nominaliza un responsabil de lucrare.

Executantul va asigura respectarea normelor de securitate în muncă, având întreaga responsabilitate pentru orice fel de eveniment de muncă la care este supus personalul prestatorului sau pe care prestatorul îl generează urmare a activității desfășurate.

**5. OBLIGAȚIILE BENEFICIARULUI.**

Beneficiarul va întocmi un Proces Verbal de predare – primire a zonei ce se dorește a fi parcursă cu prestarea serviciilor.

Beneficiarul va întocmi de comun acord cu executantul un grafic și program strict de lucru.

Beneficiarul va nominaliza un responsabil de lucrare.

**6. RECEPȚIA SERVICIILOR.**

Recepția serviciilor se va face în teren pentru volumele concrete cât și pentru calitatea serviciilor efectuate, întocmindu-se documente (situații de lucrări) din care sa rezulte atât cantitățile efectuate cât și valoarea acestora, acestea fiind certificate de responsabilii de servicii din partea executantului si beneficiarului și aprobate de conducătorii unităților implicate în execuția și recepția serviciilor.

**7. DURATA CONTRACTULUI.**

Serviciile se vor desfășura până la finele anului de gestiune.

Însușirea prezentului caiet de sarcini, prin semnare și parafare, este obligatorie pentru toți ofertanții participanți la licitație, acesta urmând sa facă parte integrantă din contractul de vânzare-cumpărare ce urmează să se încheie cu câștigătorul licitației.

**Coordonat \_\_\_\_\_\_\_\_\_\_\_\_\_\_\_\_\_\_\_\_\_\_\_Victoria COVALI**